ΓΡΑΠΤΗ ΕΡΩΤΗΣΗ E-0991/00

υποβολή: Klaus-Heiner Lehne (PPE-DE) προς την Επιτροπή

(31 Μαρτίου 2000)

Θέμα: Η διαδικασία κατά τις εκδόσεις νέων μετοχών

Με αφορμή την έκδοση νέων μετοχών της εταιρίας Infineo (θυγατρική της Siemens ΑΕ) το Μάρτιο στην Ομοσπονδιακή Δημοκρατία της Γερμανίας ασκήθηκε έντονη δημόσια κριτική για τον τρόπο εισαγωγής της στο χρηματιστήριο. Κατ' αυτό τον τρόπο προτιμήθηκαν σε μεγάλο βαθμό διευθυντικά στελέχη της Siemens ΑΕ κατά την κατανομή των μετοχών. Το ίδιο ισχύει για τους μεγαλοεπενδυτές. Πέραν τούτου η αποκαλούμενη διαδικασία κλήρωσης στις τράπεζες για τους ιδιώτες επενδυτές δεν ήταν διαφανής και εκφράζονταιπόνοιες αυθαιρεσίας. Κατόπιν τούτου προκύπτουν τα ακόλουθα ερωτήματα:

Προτίθεται η Ευρωπαϊκή Επιτροπή να διατυπώσει προτάσεις για ενιαία ρύθμιση των εκδόσεων νέων μετοχών στην κεφαλαιαγορά, η οποία θαποχρεώνει τις επιχειρήσεις σε ίση μεταχείριση των επενδυτών;

Αποτελεί κατά την άποψη της Ευρωπαϊκής Επιτροπής παραβίαση της απαγόρευσης διακρίσεων το να απολαμβάνουν προτιμήσεως συγκεκριμένοι εγχώριοι επενδυτές;

Προτίθεται η Ευρωπαϊκή Επιτροπή να εξετάσει σε σχέση με αυτά τη διαδικασία έκδοσης μετοχών στη Γερμανία;

Απάντηση του κ. Bolkestein Εξ ονόματος της Επιτροπής

(17 Μαΐου 2000)

Για να συσταθεί κοινή ευρωπαϊκή αγορά κινητών αξιών και κοινή κεφαλαιαγορά, έχουν εκδοθεί διάφορες οδηγίες για να εναρμονισθεί η προστασία του επενδυτή στις εθνικές νομοθεσίες για τις κινητές αξίες. Στόχος είναι η καθιέρωση ελάχιστων προτύπων εναρμονισμένων κανόνων για τις συναλλαγές κινητών αξιών στην εσωτερική αγορά. Επομένως, οι οδηγίες για την εναρμόνιση της ευρωπαϊκής νομοθεσίας στον τομέα των κινητών αξιών αναφέρονται κυρίως στις συναλλαγές κινητών αξιών και όχι στους επενδυτές.

Οι οδηγίες σχετικά με την διαδικασία της αρχικής δημόσιας διάθεσης είναι η οδηγία του Συμβουλίου 79/279/ΕΟΚ της 5ης Μαρτίου 1979 περί του συντονισμού των όρων εισαγωγής κινητών αξιών σε χρηματιστήριο αξιών(1) και η οδηγία του Συμβουλίου 80/390/ΕΟΚ της 17ης Μαρτίου 1980 περί συντονισμού των όρων καταρτίσεως, ελέγχου και διαδόσεως του ενημερωτικού δελτίου που πρέπει να δημοσιεύεται για την εισαγωγή κινητών αξιών σε χρηματιστήριο αξιών(2). Εναρμονίζουν τα ελάχιστα πρότυπα για την εισαγωγή των κινητών αξιών σε χρηματιστήριο αξιών και για την επαρκή ενημέρωση του επενδυτή. Δεν ρυθμίζουν την έκδοση νέων μετοχών.

Καμία ευρωπαϊκή απόφαση δεν έχει ακόμα ληφθεί σχετικά με τις απαιτήσεις για τη διαδικασία έκδοσης κινητών αξιών. Οι διαδικασίες έκδοσηςπακούουν σε εθνικούς κανόνες και διαφέρουν μεταξύ των κρατών μελών. Ως αντίδραση προς αυτό, οι εθνικές εποπτικές αρχές αποφάσισαν να συστήσουν ομάδα εργασίας στο πλαίσιο

του Φόρουμ των επιτροπών ευρωπαϊκών κινητών αξιών (FESCO). Η ομάδα αυτή συστάθηκε το Δεκέμβριο του 1999 και προσπαθεί να αναπτύξει κοινό τρόπο ρύθμισης της έκδοσης κινητών αξιών και της ίσης μεταχείρισης των επενδυτών. Το δεύτερο ήμισυ του 2000 αναμένεται σχέδιο εγγράφου της ομάδας 2000.

Στο πλαίσιο του σχεδίου δράσης της για τις χρηματοπιστωτικέςπηρεσίες, η Επιτροπή θα εξετάσει επίσης τους κανόνες σχετικά με τις διαδικασίες έκδοσης κινητών αξιών. Θα εξετάσει σε ποιο βαθμό θα μπορούσαν να προταθούν χρήσιμα οι κανόνες σχετικά με τις διαδικασίες έκδοσης νέων μετοχών.

Δεν επιτρέπεται στα κράτη μέλη να προβαίνουν σε διακριτική μεταχείριση προς τουςπηκόους τους. Η προτίμηση ορισμένων επενδυτών για τη διαδικασία έκδοσης νέων μετοχών της εταιρίας Infineon συνέβη μεταξύ ιδιωτών. Δεν είναι αποτέλεσμα ενός κανονισμού ενός κράτους μέλους που προβλέπει διακριτική μεταχείριση για τουςπηκόους τους. Επομένως, το γεγονός αυτό δενπάγεται κατάρχήν στους κανόνες κατά των διακρίσεων που προβλέπονται στη συνθήκη ΕΚ.

Η Επιτροπή προτίθεται να εξετάσει τις διαδικασίες έκδοσης νέων μετοχών στη Γερμανία λόγω της έκδοσης των μετοχών της Infineon. Οι διαθέσιμες πληροφορίες δεν δίνουν βάση για τέτοια εξέταση.

(1) ΕΕ L 66 της 16.3.1979.

(2) ΕΕ L 100 της 17.4.1980.